આસામ સરકારે એક વસતીગણતરી નીતિનો મુસદ્દો તૈયાર કર્યાની જાહેરાત કરી છે, જેમાં બેથી વધુ સંતાન ધરાવતા લોકોને સરકારી નોકરી નહીં આપવાનું અને રાજ્યમાં તમામ છોકરીઓને યુનિવર્સિટી સ્તર સુધી વિનામૂલ્યે શિક્ષણ આપવાનું પણ સૂચન કરવામાં આવ્યું છે. આસામના આરોગ્યપ્રધાન હિંમત વિશ્વ શર્માએ જણાવ્યું કે આ વસતીગણતરી નીતિનો મુસદ્દો છે, એમાં અમે સૂચનો કર્યાં છે કે બેથી વધુ સંતાન ધરાવનાર વ્યક્તિ કોઈ પણ સરકારી નોકરી માટે પાત્ર ગણાશે નહીં. તેમણે જણાવ્યું હતું કે આ શરતની પૂર્તતા કર્યા બાદ પણ નોકરી મેળવનાર કોઈ વ્યક્તિએ પોતાની નોકરીના અંત સુધી તેને વળગી રહેવું પડશે.